### Beslutninger:

Britta Karlsen med bemærkning, at byrådet i sit møde den 22. juni 2022 har vedtaget Magistratens indstilling i overensstemmelse med erklæring fra Økonomiudvalget af 15. juni 2022.

Nye Borgerliges og Dansk Folkepartis byrådsgrupper kunne ikke tiltræde indstillingen.

Borgmesterens Afdeling udarbejder notat.

###

Beslutningsforslag fra EL

[adresse] skal stoppe alle investeringer i fossile selskaber

Enhedslisten foreslår:

1) At byrådet beslutter, at der ikke i fremtiden investeres i fossile selskaber

2) At nuværende investeringer i fossile selskaber skal ophøre

3) At retningslinjerne for Aarhus Kommunes aktive ejerskab og ansvarlige investeringer justeres

i overensstemmelse med forslaget

[adresse] har en målsætning om at blive CO2-neutral i 2030, skabe et fossilfrit samfund og

bidrage positivt til den grønne omstilling. På trods af de grønne ambitioner er [adresse]

stadig én af de sidste 10 kommuner, der stadig investerer i fossile selskaber (opgjort i novemer 2021

af Ansvarlig Fremtid)1

Den nye IPCC-rapport viser, at Parisaftalens målsætninger kræver, at udvinding af fossile brændsler

ophører, og derfor bør [adresse] følge størstedelen af landets kommuner i at stoppe

investeringer i fossile selskaber.

Retningslinjerne for Aarhus Kommunes aktive ejerskab og ansvarlige investeringer bør justeres så

de, ligesom i Københavns kommunes investeringspolitik, udelukker investeringer i fossile selskaber

forstået som selskaber, der søger efter, udvinder og raffinerer fossile brændstoffer (kul, olie og gas),

så kommunen hverken har aktier eller erhvervsobligationer i virksomheder, hvor fem pct. eller mere

af virksomhedens omsætning kommer fra kul, olie og gas2.

Enhedslistens byrådsgruppe Margit Jacobsen, Filippa Jespersen og Kasper Danielsen

BORGMESTERENS AFDELING

Svar på forslag fra EL om at stoppe alle investeringer i fossile selskaber

### Resume

Indstillingen fremsendes på baggrund af forslag fra Enhedslisten de Rød-Grønne samt ændringsforslag fra Socialistisk Folkeparti, Radikale Venstre og Socialdemokratiet behandlet i byrådet 2. februar 2022.

Med indstillingen fremsendes en række forslag til skærpelse af [adresse] investeringspolitik og justering af retningslinjerne vedrørende aktive ejerskab og ansvarlige investeringer.

På baggrund heraf foreslås en revidering af [adresse] retningslinjer for aktive ejerskab og ansvarlige investeringer med fokus på bæredygtige og grønne investeringer, dialogbaseret engagement samt skærpet aktivt ejerskab.

### Beslutningspunkter

Det indstilles:

At 1) kommunen ikke investerer i virksomheder, som har mere end 5% af deres omsætning fra fossile brændstoffer eller i forsyningsselskaber (el og varme), som i væsentlig grad baserer sig på fossile brændsler medmindre forsyningsselskaberne (el og varme) ubestrideligt er i gang med en omstilling til bæredygtige energiformer,

At 2) kommunen skærper sit aktive ejerskab overfor øvrige klimabelastende virksomheder, så det sikres, at kommunen kun investerer i virksomheder, der reelt i strategi og handling forpligter sig på at leve op til Paris-aftalen,

At 3) der i dialog med forvalterne løbende vil blive arbejdet med at øge investeringerne i grønne aktier og obligationer i udbytte betalende fonde, som opfylder UCITS-direktivet. 360 graders ansvarlighedsudvalget orienteres og inddrages løbende,

At 4) skabe et yderligere bidrag til den grønne omstilling gennem impact investering i klimaselskaber for 50 millioner kroner i 2022 stigende til 100 millioner kroner i 2023.

At 5) fremadrettet implementere ATP’s negativliste samt offentliggøre den på [adresse] hjemmeside.

At 6) Kommunen øger sin aktive indflydelse gennem forskellige engagement aktiviteter

At 7) Borgmesterens afdeling sender kapitalforvaltningsaftalerne i udbud i foråret 2023,

At 8) [adresse] tilslutter sig C40 partnerskabet og underskriver deklarationen om at investere fossilfrit, jf. Bilag 3

At 9) Retningslinjerne for Aarhus Kommunes aktive ejerskab og ansvarlige investeringer tilrettes i overensstemmelse med indstillingen og beslutningspunkterne. Ændringerne fremgår med korrekturmærkning af bilag 4

### Sagsforløb:

Udvalg: Magistraten

Dato: 25-04-2022

Arne Kjeldsen:

Fremsendes til [adresse] med bemærkning, at Magistraten i mødet d. 25. april 2022 anbefaler, at byrådet tiltræder Borgmesterens Afdelings indstilling af 7. april 2022.

Freddy Clausen kunne ikke tiltræde.

Margit Jacobsen deltog ikke i sagens behandling.

Udvalg: [adresse]

Dato: 11-05-2022

Arne Kjeldsen:

Fremsendes til Økonomiudvalget til behandling i henhold til beslutning i byrådets møde den 11. maj 2022.

Udvalg: Økonomiudvalget

Dato: 15-06-2022

Arne Kjeldsen:

Udvalget kunne enstemmigt tiltræde indstillingen i overensstemmelse med Magistratens anbefaling med en opfordring til, at forvaltningen kvartalsvis offentliggør en liste over, hvilke investeringer Aarhus Kommune har for herved at skabe størst mulig gennemsigtighed.